Chililik jurnalistdan aeroportdan mehmonxonagacha bo‘lgan masofa uchun 50 ming rubl (900 dollar) undirgan moskvalik taksichi unga pullarini qaytarib bergan. Bu haqda IIVning Moskva bo‘limi xabar qildi. Bundan oldinroq politsiya ushbu haydovchini firibgarlikda ayblab, qo‘lga olgandi. «Chili Respublikasi fuqarosi Diyego Gaspar Sayez Mirandega Domodedovo aeroportidan mehmonxonagacha yo‘l uchun yo‘l kira sifatida olingan 50 000 rubl qaytarib berildi. qo‘lga olingan haydovchi janubiy amerikalik mehmondan uzr so‘radi», — deyilgan xabarda. Haydovchi tergov vaqtida qo‘li bilan 5 raqamini ko‘rsatgani, u bergan pullarni esa choychaqa deb o‘ylaganini aytgan. U mehmondan uzr so‘rab, uni Moskva bo‘ylab tekinga aylantirishga roziligi haqida aytgan. Moskvada taksichi aeroportdan mehmonxonagacha yo‘l uchun chililik jurnalistdan 900 dollar undirdi